Setopo sa monna se fumanoa ka maqeba a mabe, Maseru – moafrikafmradio: The Most Authoritative Radio Ever!
April 11, 2019 MoAfrika FM
Setopo sa monna se fumanoa ka maqeba a mabe, Maseru
Moahi oa Semonkong Ketane Ha Mothibi, Maseru, ea neng a ntse a batla mora oa hae ea neng a ile a nyamela, o mo fumane ka Labobeli la beke ena e se e le mofu ka maqeba a mabe, ho o mong oa limmoshara tsa Maseru, a ba a bolelloa hore o fumanoe Marabeng ka morung.
’Matsie Matlaila, ’m’a ea mofu, o re o fumane setopo sa mora kamor’a ho fuoa lengolo ke sepolesa sa Pitso-Ground le neng le mo fetisetsa polokelong ea litopo, moo a ileng a nyarosoa ke see ileng a se bona.
O re o ne a ile a ea sepoleseng sa Teyateyaneng, hobane ho ne ho ile ha e-ba le monyenyetsi o supelang mora teng, lenaneong la Nyakafatane ka Lapele la beke ena, athe o tla fumana e se eena.
O re setopo se maqeba ’mele ’ohle, a ho hlajoa ka ntho e bohale le ho khoeteloa leihlo la lehlakore le letona,’me liaparo tsa sona li marantha.Ha ho e-so tsebahale sesosa sa lefu.Mofu ea lilemo li leshome le metso e robong o siea mosali le ngoana ea selemo le likhoeli tse hlano.
Previous PostBa habo monna ee esale a siea lehae, ba mo fumana ka thuso ea Moafrika FmNext PostSepolesa se itholla ka ngoana oa moshanyana Ha Ts’iu